**Mâinile mamei**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când m-am născut, pe frunte eu

Aveam coroană-mpărătească:

A mamei mână părintească,

A mamei mână părintească.

Duios, o, mâna ei întâi

Cu mâna dragei mele feţe

S-au întâlnit la mine-n plete,

S-au întâlnit la mine-n plete.

Copii am. Dar şi-acuma când

Vin zorii noaptea s-o destrame,

Găsesc pe frunte mâna mamei,

Găsesc pe frunte mâna mamei.

O, mâna ei, o, mâna ei,

O, mâna ei, ca ramul veşted,

A-mbătrânit la mine-n creştet,

A-mbătrânit la mine-n creştet.